Forslaget om at lukke skolen i Astrup har ramt byens borgere i hjertekulen. Nu skal byen mobiliseres for at redde skolen, mener formanden for skolebestyrelsen.

Forslaget om at lukke skolen kommer helt uventet for skolebestyrelsen. - Det kommer som en bombe. Vi er slet ikke forberedt på det her. Vi har ikke tidligere været nævnt som lukningstruet her i Astrup, siger Niels Schøler, formand for skolebestyrelsen på Astrup Skole. Han har selv en dreng på Astrup Skole. En skole, der har 110 elever plus 20 børn i specialklasser. Debatten om skolestrukturen i Mariagerfjord Kommune har stået på i et år. Alligevel har Astrup ikke være synlige i kampen for deres skole. - Vi har jo ikke været lukningstruet, så der har ikke været noget af mobilisere op omkring. Det kommer som et chok, siger Niels Schøler til TV2/NORD Nyheden om lukningen af skolen har ramt forældrene hårdt. - Det er jeg da ked af. Nu kan børnene jo ikke længere  cykle i skole, siger Michael Pedersen, der selv har tre piger på Astrup Skole. Uddeleren i byens dagligvareforretning står úforstående overfor politikernes forslag. - Det kan ikke passe, at skolerne skal lukke i de små samfund, så dør de jo til sidst, siger Jan Axelsen, uddeler i Astrup Dagli?brugs - Uden en skole, så vil sammenholdet også gå fløjten, mener Michael Pedersen. Astrup Skole er ikke den eneste der lukkes i nærområdet. I nabobyen Rostrup er skolen også truet af lukning. - Jeg synes vi ligger sårede tilbage i vores område efter det her, siger Niels Schøler. Nu vil de to skoler se om de kan finde fælles fodslag. Politikerne kan i hvert fald vente kamp til stregen. - Nu skal hele byen mobiliseres til at kæmpe for skolen, siger Niels Schøler. Første skridt bliver et borgermøde.